NaiveNeuron/SloPal huggingface dataset:
Hellebrandt, Tomáš, poslanec NR SR (2023-12-14):
Ďakujem za slovo. Oskar, ďakujem veľmi pekne za ten vyčerpávajúci príspevok, môžem zo srdca povedať, že som totálne vyčerpaný, mňa zaujala alebo ja by som sa rád zamyslel nad tým, že, že kto by mohol vlastne posudzovať, či je daný riaditeľ, alebo riaditeľka, alebo či vyvoláva nejaké pochybnosti, či existujú pochybnosti aj o osobnostných, morálnych alebo odborných predpokladoch na výkon svojej funkcie, a mohla by to robiť nejaká komisia, myslím, že táto vláda má bohaté personálne rezervoáre, počul som, že veľmi nepracujú napr. Dušan Kováčik, Jozef Rehák, Bernard Slobodník, Ján Kalovský (správne „Ján Kaľavský“, pozn. red.) a účasť žien by mohla zabezpečiť Lenka Wittenbergerová. Oni sú síce v base, ale však máme vizuálne technológie, takže takúto, takúto komisiu by vedeli personálne obsadiť. Ďakujem. (Potlesk.)
Figeľ, Ján, podpredseda NR SR (2014-12-10):
Ďakujem pekne. Nech sa páči zaujať miesto pre navrhovateľov. Teraz prosím povereného člena výboru pre financie a rozpočet pána poslanca Štefana Hrehu, aby informoval Národnú radu o výsledku prerokovávania tejto správy vo výbore. Nech sa páči.
V. Petríková, podpredsedníčka vlády a ministerka spravodlivosti SR: (2010-04-27):
Ja by som ešte úplne stručne, nie je mojím štýlom nejako atakovať a napádať, ja by som len chcela upozorniť vás, vážené panie poslankyne, vážení páni poslanci, že návrh zákona o trestnej zodpovednosti právnických osôb sa netvoril krátku dobu a jeho tvorba bola zložitá. Dnešný návrh, ktorý predkladám Národnej rade, je vypracovaný vrcholnými odborníkmi v tejto oblasti, a to sekciou legislatívy na ministerstve spravodlivosti. Podotýkam a myslím, že mi to nikto neuprie, že sú to špičkoví odborníci v danej oblasti. Táto problematika bola konzultovaná s viacerými subjektmi vrátane Generálnej prokuratúry a európskymi štruktúrami. Je to teda odborný návrh, ktorý však vyhovuje aj politickej oblasti. Obviňovať ministerstvo spravodlivosti alebo dokonca mňa z korupčníctva, resp. z podpory nejakých veľkých obchodných spoločností alebo finančných spoločností je absolútne nehorázne a nepravdivé. Žiadne takéto úmysly ministerstvo spravodlivosti ani ja nemáme, nemali sme. Takže nechcem zachádzať do ďalších podrobností. Ešte by som upriamila pozornosť odbornej verejnosti na ustanovenie, že týmto návrhom sa vlastne navrhuje novelizovať aj § 58 ods. 2 Trestného zákona a na tento nadväzuje § 83b Zhabanie majetku a tento paragraf odkazuje na novelizovaný § 58 ods. 2. Teda upriamujem pozornosť aj na to, že je tu možné uložiť trest prepadnutia majetku súdom, pokiaľ pán poslanec Lipšic hovorí, že sa to netýka ekonomickej činnosti, tak aj okrem iného na základe splnenia ďalších podmienok aj pri trestnom čine legalizácie či nelegalizácie príjmu z trestnej činnosti podľa § 233 alebo 234 a tak ďalej atď. A takisto pri trestnom čine kupliarstva, trestného činu výroby detskej pornografie, trestného činu rozširovania detskej pornografie, trestného činu ohrozovania mravnosti. Ďakujem za pozornosť.
Paška, Pavol, predseda NR SR (2012-10-17):
(Hlasovanie.) 142 prítomných, 139 bolo za, 3 sa zdržali. Návrhy sme schválili. Ďakujem pekne, pani spravodajkyňa. Pán poslanec Brixi uvedie v druhom čítaní hlasovanie o vládnom návrhu zákona č. 154, je to európsky zatýkací rozkaz, tlač 158. (Hlasovanie o vládnom návrhu zákona, ktorým sa mení a dopĺňa zákon č. 154/2010 Z. z. o európskom zatýkacom rozkaze a ktorým sa dopĺňa zákon č. 549/2011 Z. z. o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov , tlač 158.)
Číž, Miroslav, poslanec NR SR (2013-09-10):
Ďakujem za slovo, vážený pán predseda. Pán kolega, možno by ani nestálo za to komentovať vaše vystúpenie. Veď možno boli zaujímavé tie vaše politologické vývody, možno úsmevné. Viete, ale volebné moratórium má jediný jeden zmysel, chce zabezpečiť fair play vo voľbách. Korektnosť. Viete, ste boli tuším tretí alebo štvrtý, ktorý tu spomína, ako Mečiar sa dramaticky vyjadroval v tom, že mu zabránili voliť, viete. Ani tento zákon pravdepodobne, ak by náhodou niektorý šéf, dokonca veľkej politickej strany, nemal prístup k voľbám, pravdepodobne by sa vyjadril k tomu, alebo tie médiá by jednoducho tie jeho stanoviská chceli vedieť, viete. Ale ja si iné pamätám. V strane, ktorej ste vy členom, pán Dzurinda bol predseda vlády, ktorý v sobotu doobeda rozprával v televízii. Doteraz vidím ten šot: „A to naozaj, pán predseda vlády, budú mať ľudia dvojnásobný plat? To naozaj, aj teda v tej rovine fiškálnej, aj v tej rovine reálnej? ´Ale áno, naozaj počas tohto obdobia bude mať dvojnásobný plat.´“ To je to hrubé, nekorektné a nehorázne ovplyvňovanie volebných volieb, kde klamlivou, vedomo klamlivou informáciou sa snažím získať nekorektný výsledok. Veď predsa načo je kampaň, v rámci ktorej máme prezentovať svoje politické programy? Takže podľa mňa, ak sa tak zásadne bránite tomu, že chceme urobiť férové voľby, nie je to korektné, pán kolega.
Pellegrini, Peter, predseda NR SR (2024-02-27):
Pán minister, osem faktických na vaše vystúpenie. Ako prvá pani poslankyňa Jurík.
Blanár, Juraj, podpredseda NR SR (2022-09-29):
Štyri faktické, päť faktických poznámok na vaše vystúpenie, pani poslankyňa. Eduard Kočiš ako prvý s faktickou poznámkou.
Pčolinský, Peter, podpredseda NR SR (2023-02-01):
Ďakujem pekne, pán poslanec. Na vaše vystúpenie jedna faktická poznámka. Pani poslankyňa Zita Pleštinská, nech sa páči.
Chren, Martin, poslanec NR SR (2012-07-03):
Ďakujem veľmi pekne. Vážená pani podpredsedníčka parlamentu, ctené kolegyne, kolegovia, cieľom predkladanej novely zákona o štátnych sviatkoch, dňoch pracovného pokoja a pamätných dňoch v znení neskorších predpisov je ustanoviť do nášho právneho poriadku aj tzv. Deň daňovej slobody, a to síce ako pohyblivý pracovný deň. Predložený zákon upravuje spôsob výpočtu Dňa daňovej slobody, ktorý je upravený tak, že vždy pri schválení štátneho rozpočtu vláda na základe schválenej výšky verejných príjmov a odhadovanej výšky hrubého domáceho produktu na ďalší rok vyhlási celkovú výšku daňového zaťaženia, ktoré v podstate štátnym rozpočtom schválila občanom, a prepočtom na konkrétny pracovný deň v roku sa ustanoví Deň daňovej slobody. Obrazne povedané, Deň daňovej slobody je tým dňom v roku, dokedy občania prestávajú pracovať, pracujú na štát a odkedy začínajú pracovať sami pre seba. Inými slovami, ak by celková výška daňového zaťaženia meraného formou verejných príjmov na hrubom domácom produkte ako podielu týchto dvoch ukazovateľov bola napr. 50 %, znamenalo by to, obrazne povedané, že Deň daňovej slobody by sa oslavoval presne na prelome polrokov. Vzhľadom na vysoký počet štátnych sviatkov a dní, ktoré sú dňami pracovného pokoja, okrem nedieľ, navrhujem pripomínať si Deň daňovej slobody iba ako pamätný deň. Teda bez akýchkoľvek nárokov na ekonomické straty, resp. bez nárokov na verejný rozpočet. Zároveň vzhľadom na to, že podiel alebo výška daňového zaťaženia sa mení z roka na rok, navrhujeme ustanoviť Deň daňovej slobody ako pohyblivý pamätný deň, ktorého dátum by sa teda určoval vždy na každý rok zvlášť práve v zákone o štátnom rozpočte. Hlavným cieľom tohto zákona je zvýšiť transparentnosť a informovanosti verejnosti o tom, ako vláda hospodári s ich prostriedkami, práve formou takéhoto jednoduchého ukazovateľa, ktorý je zrozumiteľný aj širokej verejnosti. Predložený návrh zákona nemá vplyv na štátny rozpočet ani na rozpočty obcí a vyšších územných celkov a nemá negatívny vplyv na životné prostredie ani na zamestnanosť, podnikateľské prostredie a informatizáciu spoločnosti. Je v súlade s Ústavou Slovenskej republiky a inými právnymi predpismi, ako i medzinárodnými zmluvami, ktorými je Slovenská republika viazaná. Vážená pani predsedajúca, ďakujem vám za pozornosť a zároveň si dovoľujem prihlásiť sa do rozpravy.
Petro, František, poslanec NR SR (2014-02-04):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Laurenčík, Milan, podpredseda NR SR (2022-05-24):
V rozprave teraz vystúpi pán poslanec Milan Mazurek. Nech sa páči.
Viskupič, Marián, poslanec NR SR (2021-04-30):
Pán predseda, ďakujem pekne za slovo. Zápisnica o výsledku tajného hlasovania o návrhu na voľbu podpredsedu Národnej rady Slovenskej republiky, ktoré sa konalo 30. apríla 2021. Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 125 hlasovacích lístkov, teda na voľbe bolo prítomných 125 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky všetci poslanci odovzdali hlasovacie lístky. Zo 125 odovzdaných hlasovacích lístkov boli všetky platné. Zo 125 platných hlasovacích lístkov overovatelia zistili, že o návrhu na voľbu Milana Laurenčíka za podpredsedu Národnej rady Slovenskej republiky hlasovalo za 77 poslancov, proti 11 poslancov, zdržalo sa 37 poslancov. Podľa čl. 90 ods. 1 Ústavy Slovenskej republiky na zvolenie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní bol za podpredsedu Národnej rady Slovenskej republiky zvolený Milan Laurenčík. Overovatelia ma zároveň poverili (potlesk) oznámiť výsledok hlasovania Národnej rade. Pán podpredseda, gratulujem. Ďakujem pekne, skončil som.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 143, za 119, proti 2, zdržali sa 19, nehlasovali 3. Konštatujem, že sme tento návrh schválili. Ďalej poprosím povereného člena ústavnoprávneho výboru poslanca Dominika Drdula, aby uviedol hlasovanie v prvom čítaní o návrhu poslankyne Hatrákovej na vydanie zákona, ktorým sa mení a dopĺňa zákon č. 36/2005 Z. z. o rodine. Je to tlač 1230, bod 80 schváleného programu. Nech sa páči, pán poslanec, máte slovo. Prosím, zapojte pána poslanca. (Hlasovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 1230.)
Glváč, Martin, podpredseda NR SR (2016-09-12):
Otváram rozpravu o tomto bode programu. Hlási sa niekto z poslancov do rozpravy? Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. odpadoch a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 192. Návrh na jeho pridelenie na prerokovanie výborom je v rozhodnutí č. 192. Prosím ministra životného prostredia Slovenskej republiky Lázslóa Sólymosa, aby vládny návrh zákona uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov , tlač 192.)
P. Hrušovský, podpredseda NR SR: (2002-03-21):
Včera sme prerušili rokovanie pri návrhu poslanca Národnej rady Slovenskej republiky Petra Tatára na vydanie zákona o dôchodkovom poistení a o zmene a doplnení niektorých zákonov (tlač 1409). Predtým ako pristúpime k prerokúvaniu jednotlivých bodov programu, chcem vás informovať, že o ospravedlnenie neúčasti na dnešnom rokovacom dni požiadali páni poslanci Maňka, Sládeček, Šťastný a pán poslanec Švec. Na zahraničnej služobnej ceste sú poslanci Národnej rady Belohorská, Cuper, Ferko, Gašparovič, Hamžík, Osuský, Paška a pani poslankyňa Záborská. Ďalej na zahraničnej služobnej ceste je pán predseda Národnej rady Slovenskej republiky Jozef Migaš. Páni poslanci, chcem dať dva procedurálne návrhy: Prvý je, aby sme o návrhu poslanca Národnej rady Slovenskej republiky Petra Tatára na vydanie zákona o dôchodkovom poistení a o zmene a doplnení niektorých zákonov, ktorý sme prerokúvali, resp. prerokúvame ako tlač 1409, aby Národná rada o tomto návrhu rokovala ako o poslednom bode programu 57. schôdze Národnej rady. Druhý návrh je, aby sme o troch návrhoch zákonov, ktorých predkladateľom je z poverenia vlády Slovenskej republiky a ktoré sme včera prerokovali a skončili sme rozpravu o týchto bodoch programu, t. j. návrh zákona o Štátnej pokladnici, návrh zákona o správe daní a poplatkov a o zmene sústavy územných finančných orgánov a o vládnom návrhu zákona o zrušení Úradu pre štátnu pomoc a o zmene a doplnení niektorých zákonov, rokovali 4. apríla po hodine otázok. 4. apríla, to je rokovanie po Veľkej noci. Dávam hlasovať, páni poslanci, o týchto mojich procedurálnych návrhoch. Jednotne aj o prvom. (Reakcia z pléna.) Nie, nie. Najskôr budeme hlasovať o návrhu na preradenie poradia prerokúvaných bodov pána poslanca Tatára. (Hlasovanie.) Prítomných je 95 poslancov, za 79, proti 3, zdržalo sa 5, nehlasovalo 8. Návrh sme schválili. Teraz budeme hlasovať o druhom návrhu, ako som ho predniesol, aby sme tri vládne návrhy zákonov, ktorých predkladateľom je pán minister financií Hajnovič, prerokovali na rokovaní schôdze Národnej rady dňa 4. apríla, t. j. vo štvrtok, po hodine otázok. (Hlasovanie.) Prítomných je 96 poslancov, za 92, proti 2, zdržal sa 1, nehlasoval 1. Konštatujem, že návrh sme schválili. Panie poslankyne, páni poslanci, do programu rokovania 57. schôdze bol zaradený návrh vlády na skrátené legislatívne konanie o vládnom návrhu zákona o Súdnej rade Slovenskej republiky a o zmene a doplnení niektorých zákonov (tlač 1359). Sú splnené všetky zákonné podmienky na to, aby sme mohli pristúpiť k rokovaniu o návrhu zákona. Ešte predtým pán poslanec Hoffmann a Presperín, prepáčte. Pán poslanec Hoffmann. A. Hoffmann, poslanec: Vážený pán predsedajúci, žiadam, aby sme hlasovali o procedurálnom návrhu, ktorý som predniesol na včerajšej časti rokovania, aby sme bod rokovania č. 72, tlač 1344, tlač 1346 a tlač 1358 stiahli z programu tejto schôdze. Dajte, prosím, hlasovať. (Reakcie z pléna.)
Blaha, Ľuboš, podpredseda NR SR (2024-01-31):
Pani poslankyňa, na vaše vystúpenie... Nech sa páči, pokračujte.
Kamenický, Ladislav, minister financií SR (2019-06-18):
Veľmi krátko, pán poslanec. Ja som dnes sedel s pánom Ballekom, predsedom Štatistického úradu, presne túto otázku som položil, čiže dostal som odpovede. V roku 2019 ide na tento projekt 6,6 mil., ´20 24,5 mil., ´21 21 mil. a ´22 3 mil. Musím povedať, že celý tento projekt bol posúdený aj, aj, aj hodnotou za peniaze, čiže predpokladám maximálnu transparentnosť. V podstate to, čo, na čo sa využívajú hlavne peniaze. Na jednej strane sú to IT technológie, nemám to rozdelené, môžem vám to nechať dodať, teda ten údaj, ale sú tu aj peniaze pre obce, ktoré zabezpečujú práve to, že budú existovať takzvaní mobilní teda tí asistenti, ktorí budú chodiť za, napríklad za niektorými obyvateľmi, ktorí nie sú, nie sú schopní pohybu, a potom budú tu aj stacionárne nejaké miesta, kde za pomoci stacionárnych asistentov budú vedieť sa sčítať. Najprv bude tam nejaký počítač, kde príde ten človek a nevie napríklad narábať s IT systémami, tak bude, bude teda obslúžený týmto personálom. Ostatní sa budú, všetko bude plne elektronické. Takže toto je, toto sú dva hlavné teda tie zdroje, alebo teda tie spôsoby financovania. Takže tie detaily vám, samozrejme, vieme poskytnúť, ale musím povedať, že pán predseda Štatistického úradu ma presvedčil o tom, že tie peniaze budú skutočne vynaložené efektívne a toto bude prvé také dosť, by som povedal, komplexné a významné sčítanie obyvateľstva na celoeurópskej úrovni, čiže ten zber dát bude v každej krajine prebiehať podobným spôsobom. Ďakujem.
Grendel, Gábor, podpredseda NR SR (2021-06-29):
Pani poslankyňa Lucia Drábiková. Pardón, ospravedlňujem sa, najprv pán poslanec Erik Tomáš.
Pellegrini, Peter, predseda NR SR (2015-06-15):
Pán poslanec Jasaň.
Kazda, Vladimír, poslanec NR SR (2021-05-14):
Pán predsedajúci, keďže sme hlasovali o pozmeňujúcich návrhoch zo spoločnej správy, sme v treťom čítaní, otvorte, prosím, rozpravu.
Danko, Andrej, predseda NR SR (2016-04-20):
Ďakujem. Pán poslanec Jozef Lukáč.
Bugár, Béla, podpredseda NR SR (2010-10-22):
Ďakujem. Dávam slovo spoločnému spravodajcovi z výboru pre hospodárstvo, výstavbu a dopravu, poslancovi Jurčíkovi, aby informoval Národnú radu o výsledku prerokovania tohto návrhu zmluvy, nech sa páči.
Figeľ, Ján, podpredseda NR SR (2013-06-04):
Ďakujem pekne. Prerušujem rokovanie o tomto bode programu. Teraz nasleduje prvé čítanie o návrhu poslanca Alojza Hlinu na vydanie zákona, ktorým sa mení a dopĺňa zákon číslo 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia aj ďalšie zákony v znení neskorších predpisov. Tento návrh zákona je pod tlačou 517 a návrh na jeho pridelenie, na prerokovanie výborom je v rozhodnutí č. 496. Štyristodeväťdesiat šesť. Dávam teraz slovo pánovi poslancovi Alojzovi Hlinovi, aby návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov , tlač 517.)
Pellegrini, Peter, predseda NR SR (2015-09-18):
Ďakujem pekne. Otváram rozpravu. Pýtam sa, či sa niekto do rozpravy hlási ústne, nakoľko písomnú prihlášku nemám. Nikto. Konštatujem, že rozpravu považujem za skončenú a prerušujem rokovanie o tomto bode programu. Ďakujem veľmi pekne. Prerokovali sme všetky body pána podpredsedu vlády a ministra financií Kažimíra. Zároveň je po 14.00 hod., prerušujem rokovanie do utorka, kedy začneme o 8.30 hod. bodmi pána podpredsedu vlády a ministra zahraničných vecí Lajčáka. Pekný víkend vám prajem a šťastnú cestu domov. (Prerušenie rokovania o 14.09 hodine.)
Glváč, Martin, podpredseda NR SR (2017-12-06):
Ďakujem. Prosím spravodajcu z výboru pre financie a rozpočet poslanca Petra Náhlika, aby podal správu o výsledku prerokovania návrhu vo výbore. Nech sa páči, pán poslanec.
P. Hrušovský, predseda NR SR: (2003-11-07):
Pani poslankyňa Plháková, prosím, sadnite si na svoje miesto v rokovacej sále, lebo technici ma upozornili, že každý poslanec by mal sedieť tam, kde má určené svoje miesto. (Hlasovanie.) 123 prítomných, 112 za návrh, 1 proti, 9 sa zdržalo, 1 nehlasoval. Návrh sme schválili. Prosím, ďalší návrh, pani poslankyňa.
Pleštinská, Zita, poslankyňa NR SR (2020-09-29):
Ďakujem, pán predsedajúci. Snahou tohto návrhu zákona nie je bojovať proti interrupciám, cieľom tejto navrhovanej úpravy je vytvorenie podporných opatrení pre ženu, ktorá zvažuje podanie žiadosti o umelé ukončenie tehotenstva. To je veľký rozdiel. Je to veľké nedorozumenie. Je to nezmyselný mediálny boj voči nepriateľovi, ktorý neexistuje. Tento zákon interrupcie nezakazuje. Niektorí kolegovia vtiahli do boja proti tomuto zákonu nevedomé ženy, ktoré si návrh zákona neprečítali a jeho obsah nepoznajú. Chcem sa poďakovať kolegyni Anke Záborskej za tento návrh zákona aj za jej vystúpenie v rozprave. Chcem jej vyjadriť aj svoj rešpekt za úsilie v boji za život nenarodených detí, v boji proti invektívam, rovnako aj za ústretovosť voči iným názorom v našom klube a hľadanie kompromisu v podaní kompromisného pozmeňovacieho návrhu. Chcem sa poďakovať neziskovým organizáciám, ktoré bojujú za život a pomohli narodiť sa viac ako 300 deťom. Nesmú ostať sami, ale musí im pomôcť aj štát. Moja myseľ letí k divadlu Na pasáži v Banskej Bystrici, ku výnimočným hercom, ktorým mamy dovolili narodiť sa. Zákon musí dať zreteľ nielen na právo matky rozhodnúť sa pre potrat, ale aj právo bezbrannému dieťaťu narodiť sa. Mnohé ženy hovoria, že keby sa dal vrátiť čas, nikdy by sa pre potrat nerozhodli. Aj z týchto dôvodov považujem tento zákona na ochranu matky pred postpotratovým syndrómom za prelomový. Ďakujem.
Kvorka, Ján, poslanec NR SR (2019-01-31):
Ja len v krátkosti, že boli tuná načrtnuté určité nápady a názory, ktoré možno nie sú na zahodenie, s ktorými sa bude treba troška popasovať, pretože teraz zmeny v prvom čítaní nemôžeme dávať. V druhom čítaní, ako povedala pani predkladateľka, sa budeme zaoberať týmito vecami. Čiže vás chcem ozaj poprosiť, aby ste hodili dačo na papier a dali nám to do rúk, aby sa mohol výbor potom tým zaoberať. To je jedna vec. A druhá vec, chcem oznámiť, že hlasovanie o tomto zákone na zajtra na jedenástu hodinu. Ďakujem pekne.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 144 poslancov, za 37, proti 43, zdržalo sa 58 poslancov, 6 nehlasovali. Návrh nebol schválený. Prosím teraz pani poslankyňu Pčolinskú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch (tlač 1179). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 1179.)
Saloň, Marián, poslanec NR SR (2021-03-19):
Ďakujem pekne, pán podpredseda. Boris, ja sa ti chcem poďakovať a oceniť tvoje vystúpenie, lebo presne bolo to vystúpenie vecné. Presne boli pomenované fakty, ktoré celý čas, vlastne na ktoré poukazujeme, že akým spôsobom boli prijímané. Ja si myslím, že to uznesenie, na to uznesenie čaká a hlavne na to vystúpenie tých troch najvyšších ústavných činiteľov čaká celý národ. Pretože v takom chaose a v takej neistote, ako dnes ľudia žijú, že nevedia, čo bude o hodinu, o dve, o tri, tak si myslím, že k upokojeniu tejto situácie by práve mali prispieť traja najvyšší ústavní činitelia. Nadviažem na teba, čo si vystúpil k núdzovému stavu. Obidvaja a ďalší kolegovia sme pri prerokovaní tohto bodu ešte v prvom čítaní, keď bol za, nazvem to, normálnych podmienok prerokovaný tento bod, lebo v druhom čítaní a následné hlasovanie, to bola jedna katastrofa, si spomínal tie igelity, sme namietali presne na to, čo sa deje práve v tomto okamihu, že Národná rada bude len štatistom. A presne sme to mali možnosť vidieť, že v stredu na rokovaní vlády boli prijaté skrátené legislatívne konania, návrhy jednotlivých zákonov, ktoré prerokovávame dnes ráno. V ten istý deň na tom istom rokovaní bolo schválené aj predĺženie núdzového stavu. Teda ako je možné, že niekto vyselektuje body z rokovania vlády, že včera si dajú tú námahu a doručia nám zákony, ktoré sú v skrátenom legislatívnom konaní? Dnes ráno ideme o nich rokovať, ale predĺženie núdzového stavu, ktoré je tak dôležité ako tie isté zákony, tak sa do parlamentu ešte nedostalo. Čiže presne sa vlastne ukazuje situácia, na ktorú som vám poukazoval pri obidvoch čítaniach, že parlament bude štatista. Upozorňoval som na to, že sa to bude predkladať do parlamentu na 19. deň, aby sme to len formálne schválili. Ako je to možné, že to tu neni dnes?
Matejičková, Zuzana, poslankyňa NR SR (2023-12-12):
Ďakujem veľmi pekne za slovo, pán predseda. V rozprave vystúpili dvaja poslanci, pričom pán poslanec Horecký podal pozmeňujúci návrh. Najprv pristúpime k hlasovaniu o pozmeňujúcich a doplňujúcich návrhov zo spoločnej správy. Pán predseda, dajte, prosím, hlasovať o bodoch spoločnej správy 1 a 2 spoločne s odporúčaním gestorského výboru uvedené body schváliť.
J. Počiatek, minister financií SR: (2008-10-24):
Legislatívnou úpravou zákona o ochrane vkladov sa navrhuje zavedenie náhrady nedostupného vkladu v plnej výške bez stanovenia limitu. Dôjde aj k zvýšeniu súčasnej ochrany vkladov z 90-percentného krytia nominálnej hodnoty vkladov na 100-percentné krytie, čím bude zrušená povinnosť poistnej spoluúčasti vkladateľa vo výške 10 percent. Cieľom nového legislatívneho opatrenia je snaha o preventívne zachovanie dôvery vkladateľov voči bankám, a tak zabrániť výberu vkladov, čo by mohlo mať negatívne dôsledky na riešenie krízy. Zmena zavedenia vyššej náhrady za nedostupný vklad sa navrhuje od 1. novembra 2008. Ďakujem. Skončil som.
Fecko, Martin, poslanec NR SR (2018-05-24):
Ďakujem pekne. Pani ministerka, hovorila ste, že svoje úspechy, samozrejme, 500 mladých, z koľkých to žiadostí? 
Z 2 098? Koľko sľuboval pán Jahnátek? Máme 30 mil., keď bude málo, máme 60, keď bude málo, máme 90. Koľko ste im dali – 27, 25? Takže takto počty stoja. Tých 1 500, ktorí si robili živnosť, majú smolu. Takže tých ste vôbec neporiešili. Ja kritizujem to, že sme nezvládli domáce úlohy na našom trhu, lebo vy ste ministerka v prvom rade SR, pôdohospodárstva, a tu máme problém s tou pôdou. Brusel vôbec nevie, čo je reštitúcia. Vôbec nevie, čo je záber pôdy. On vôbec nevie, čo je pozemkové úpravy a komasácia, pretože oni to tam nemajú. A preto musíte robiť prv doma poriadok, až potom v Bruseli a v celej Európe. Za ďalšie. Hovorili ste, že ste vyviedli, teda boli vyvodené dôsledky v pochybnostiach. Áno, vyhodili ste tých troch pracovníkov. Prečítal som, aký na to majú názor a aká je odborná polemika a pravda v tejto veci. Takže nebudem sa k tomu vracať. Hovoríte, že máme dosť pôdy na reštitučné konania. Pani ministerka, hovoríte o nejakých 120-tisíc hektárov (správne „hektároch“). Podľa správy fondu ku koncu roku je to 249-tisíc, áno, beriem, je tam nárast. A chcete mi povedať, že vy viete teraz povedať, koľko hektárov bude náhradných pozemkov ešte vznesených z tých niekoľko tisíc neriešených na pozemkovom odbore žiadostí, koľko hektárov bude ešte potrebovať Slovenský pozemkový fond zo svojho portfólia na tieto náhradné pozemky? Toto nemáme, pani ministerka. A nebojte sa, že Vojenský obvod Javorina, neviem, dokedy mali si uplatniť nárok, a viete, kde je problém? Že štát tam umožnil dediť majetky, a keď ich dedili, tým pádom mali list vlastníctva a neuplatnili si reštitúciu. Tu je problém. Toto hovorili predvčerom tu títo poškodení občania. Ďakujem.
Šmilňák, Martin, poslanec NR SR (2024-02-28):
Vážená pani kolegyňa, spomenuli ste KDH, tak vás chcem ubezpečiť, že my sme proti akémukoľvek násiliu a odsudzujeme ho. Rozumiem aj tomu princípu consentu alebo súhlasu a, alebo, respektíve nesúhlasu. A vtedy proste tam je tá hranica, kedy je to násilie sexuálne a kedy je to so súhlasom. A tam nebol problém v tom, že by sme to násilie neodsudzovali. Skôr bol problém v detailoch, v slovíčkach a tam sa musíme rozprávať. Ako vravíte, ani 39 hlasov nie je dosť na to, aby sme niečo zmenili. Budeme sa musieť rozprávať jednak naprieč opozíciou, ale takisto naprieč koalíciou, lebo bez ich hlasov sa to nepodarí. Takže nemyslím, že tu je vinník nejaké KDH alebo nejaká časť SLOVENSKA, alebo v predchádzajúcom názve OĽANO, ale skôr je to, je to problém detailov. A tu sme otvorení, sa budeme rozprávať. Každý z nás bol, každý z nás, čo tu sedíme, bol obeťou nejakého násilia v živote. Každý z nás. A čím to násilie bolo väčšie, tak tým tá stopa bola hlbšia a oveľa ťažšie je ju liečiť a dosiahnuť nejaké zadosťučinenie. My sme za to, aby sa dosiahlo zadosťučinenie, samozrejme. Dokonca aj ten návrh časti opozície SLOVENSKO alebo tie tri pozmeňováky, že zrušme úplne premlčacie doby v tomto prípade, ak to pomôže len jednej dcére, jednej vnučke, aj to som si všimol, čo ste tam v rozprave povedali, aj v tomto veľmi súhlasíme. A ešte možno v krátkosti poviem, že k čomu sa vládna koalícia priznáva, k čomu sa nepriznáva. Asi by bolo dobré priznať farbu, lebo vy ste išli do skráteného legislatívneho konania, pán minister, bez toho, aby ste to nejako podložili. Tam nie sú tie tri dôvody, len sa, ste sa odvolali na spoločenskú objednávku, čo nie je celkom fér a tu môžte naraziť zase na kameň, na Ústavný súd. Ďakujem pekne.
Ďuriš Nicholsonová, Lucia, podpredsedníčka NR SR (2018-05-29):
Pán poslanec Kotleba.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 135 prítomných, 78 za, 57 sa zdržalo. Nech sa páči, pán spravodajca.
A. Slafkovský, poslanec: (2009-02-10):
A dovoľte mi pripojiť sa slovami chvály na adresu pána nášho komisára. Ďakujem pekne.
Linhart, Patrick, poslanec NR SR (2023-03-22):
Ďakujem vám za slovo, pán predsedajúci. Vážené pani poslankyne, vážení páni poslanci, rád by som predložil zákon, návrh na vydanie zákona, ktorým sa dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 178/1998 Z. z. o podmienkach predaja výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a zákon č. 152/1995 Z. z. o potravinách v znení neskorších predpisov. Pán predsedajúci, prosím, otvorte rozpravu.
Blanár, Juraj, podpredseda NR SR (2021-03-30):
Na vaše vystúpenie, pán poslanec, päť faktických poznámok. Ako prvý, Eduard Kočiš, nech sa páči.
Ďuriš Nicholsonová, Lucia, podpredsedníčka NR SR (2017-11-29):
Ďakujem veľmi pekne, pani poslankyňa, za vaše vystúpenie, Otváram teraz možnosť prihlásiť sa do rozpravy ústne, končím možnosť prihlásiť sa do rozpravy, týmto vyhlasujem rozpravu k tomuto bodu za skončenú. Pán minister, vy chcete vystúpiť v rámci záverečného slova, nech sa páči.
Š. Zelník, poslanec: (2007-06-20):
Po prvé, pre deti, ktoré sa očkujú v treťom a piatom mesiaci a potom v druhom roku ich života, sa absolútne v prípravkoch nepoužíva ortuť ani Thiomersal. Thiomersal, ktorý sa používa pri vakcinácii v šiestom a ôsmom roku života, je to organická zlúčenina ortuti v stopových prvkoch. A keby sme to mali prirovnať, aké to je množstvo ortuti, tak je to, ak kojaca žena zje jednu konzervu tuniaka, tak sa jej dostane viacej ortuti z tejto konzervy do materinského mlieka ako pri očkovaní Thiomersalom v šiestom, ôsmom roku života. Pritom to nie je ortuť. Čiže absolútne to je zavádzajúce. A ja sa čudujem, že sa k takýmto proste fámam niekto uchýli. Ja by som prečítal list, ktorý som dostal od riaditeľky Svetovej zdravotníckej organizácie, pretože podľa toho, čo hovorila pani poslankyňa, sa zdá, že to je len výmysel náš alebo niekoho proste nekompetentného. Predchádzanie chorobám je lepšie a lacnejšie ako ich liečba. Aj keď výskum a vývoj v oblasti očkovania rýchlo napreduje a vakcíny sú stále účinnejšie a bezpečnejšie, objavujú sa nové hrozby a výzvy, s ktorými sa ľudstvo musí vysporiadať. Očkovanie teda zostáva stále aktuálnou témou. Výsledkom nášho snaženia má byť vyššia zaočkovanosť vďaka širšiemu povedomiu o potrebe a práve ochrany každého dieťaťa pred chorobami, proti ktorým je možné očkovať. Svetová zdravotnícka organizácia vyzýva, aby vlády dnes investovali do zdravia svojich občanov. A tak ako bolo 20. storočie storočím antibiotík, 21. bude s najväčšou pravdepodobnosťou storočím vakcín. Je nevyhnutné pripomenúť, že odkedy sa očkuje, choroby ako osýpky, detská obrna v našich končinách nepoznáme. Za postojom Svetovej zdravotníckej organizácie stoja odborníci, lekári a... (Prerušenie vystúpenia časomierou.)
Pellegrini, Peter, predseda NR SR (2015-11-25):
Asi prerušme, aby ste mali naozaj dôstojné miesto, ja si myslím, že odhlasujeme za chvíľku a potom by ste ešte vystúpili. Takže, kolegyne, kolegovia, poprosím, aby ste sa dostavili do rokovacej sály, budeme hlasovať. (Zaznievanie gongu, krátka pauza.) Kolegyne, kolegovia, ešte pred tým, ako začneme, dovoľte mi na balkóne našej rokovacej sály privítať študentov a pedagógov z Obchodnej akadémie Dušana Metoda Janotu z Čadce. Vitajte u nás, dobrý deň! (Potlesk.) Kolegyne, kolegovia, budeme hlasovať, je 11.02. Pán poslanec Kaník má procedurálny návrh.
J. Mikuš, poslanec: (2003-04-25):
Z. Martináková, podpredsedníčka NR SR: Pán poslanec Přidal, vy ste sa tuším hlásili v riadnom čase. Teraz vám dám slovo a na záver pánovi Veteškovi. Pán poslanec Přidal.
Klus, Martin, podpredseda NR SR (2019-12-03):
Ďakujem pekne. Otváram rozpravu. Do rozpravy som dostal tri písomné prihlášky, pani poslankyňa Cigániková, pani poslankyňa Zimenová a pán poslanec Heger. Zároveň evidujem, že sa do rozpravy ako prvá prihlásila predkladateľka pani poslankyňa Smolíková, ktorej dávam slovo, nech sa páči.
Laššáková, Jana, podpredsedníčka NR SR (2014-11-10):
Na vystúpenie pani poslankyne nie sú faktické poznámky. Nech sa páči, pán poslanec Chren, máte slovo.
Faič, Vladimír, poslanec NR SR (2021-10-06):
Ďakujem za slovo. Pán poslanec Susko, len pre tvoju informáciu, ja som už na výbore pre verejnú správu povedal pánovi poslancovi Kyselicovi, že zobral na seba nesmiernu politickú zodpovednosť, ktorú v každom prípade pri normálnom legislatívnom procese má vláda a Národná rada má sa stavať za veci, ktoré mnoho razy budú aj kritické voči vláde. Týmto pán poslanec zobral na seba to, čo by mala tu prísť alebo s čím by mala prísť prostredníctvom ministra alebo predsedu vlády vláda a obhajovať to tu. Neviem, že či je to politická neskúsenosť, ale myslím si, že v tomto prípade je to nevídaný spôsob, takto vážne veci riešiť poslaneckým návrhom zákona. Ďakujem.
Kuffa, Štefan, poslanec NR SR (2014-06-06):
Ďakujem kolegom za reakcie aj inšpiratívne. Áno, ja som tak možno nezvýraznil ten rozmer ako zdravotný, hej to je, proste tie alergie. Naša spoločnosť je veľmi ako chorá. Ja keď si spomínam, možno keď sme boli deti, manželku mám pediatričku, ale dnes môžem povedať, že naozaj veľmi veľa detí má alergie, hej. Ale ono tá alergia u nás súvisí aj s nezdravým spôsobom života a to je to, že prevažnú časť strávime pri počítačoch. Tá dnešná mládež nejde vonku. My sme kedysi aj do tej maštale vbehli. Dneska je módou brať malé detí do maštale s koníkmi, aby si vytvorili imunitný systém. Áno, a už dneska proste tie trávy, ktoré kvitnú a tie alergie, ktoré sa tvoria, ale to sú aj stromy takisto, ktoré veľmi negatívne vplývajú na naše zdravie a na alergiu. Dnešný človek má nejaké, nejaký ten imunitný systém slabý, hej. No a keď v podstate tieto problémy sú aj tak, jak som to spomenul ten návrh zákona, v podstate už riešime ako dôsledky. Ale keď budeme zodpovední a zodpovedne sa správať aj k tej pôde a budeme si ju aj vážiť a budem dorábať ten chlieb tuná u nás, myslím si, že ani tieto problémy invazívnych rastlín nebudú. Kedysi gazdovia vykosili každý kút v chotári, aj medze, aj priekopy okolo ciest. Všetko bolo vykosené. A veľakrát, musím povedať, že sa to museli aj dojednať a dohodnúť, že kto, ktorú, akú medzu vykosí. Dneska sú tie role a orná pôda a rovnako aj pasienky, trvalo trávnaté pasienky nielen zarastené burinou, ale naozaj ak kriakmi a stromami, ktoré tam nikdy v tom kraji a chotári neboli. Mení sa aj tvar našej krajiny a nemôžeme len, aby sme tu mali les, lebo kde budeme dorábať chlieb?
M. Hort, poslanec: (2001-09-19):
Chcel by som poďakovať všetkým, ktorí podali pozmeňujúce návrhy, ale aj tým, ktorí ich nepodali, a chcel by som len na záver (nebudem reagovať ani na poznámky, ani na invektívy) poďakovať aj tým, ktorí sa kriticky vyjadrili. Ubezpečujem aj zástupcov opozície, že to, čo nás čaká do zajtrajšieho hlasovania, bude snaha, aby sme naozaj prešli všetky pozmeňujúce návrhy, ktoré zlepšia zákon. A poprosil by som na záver, len na jedno chcem reagovať. Tibor Cabaj, môj kolega z výboru, ak by od vás z opozície bol niekto pri hlasovaní v gesčnom výbore o spoločnej správe, tak by si bol aj ty pochopil, prečo niektoré veci tam boli navrhnuté neschváliť a niektoré prijať. A nebolo to preto, že by sme nemali vecne taký názor, ako si teraz hovoril. A preto sme hlasovali tak, ako sme hlasovali aj vo výbore, lebo sa tam hovorilo aj o tom, čo je nad rámec zákona a čo nie je nad rámec zákona. Ďakujem ešte raz všetkým a teším sa na zajtrajšie hlasovanie. (Potlesk.)
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 136 poslancov, za 89, proti 13, zdržalo sa 32, nehlasovali 2. Uvedený návrh sme schválili.
Mazurek, Milan, poslanec NR SR (2022-06-21):
Pán poslanec, ja tu nie som na to, aby som úplne zhodil tú vašu rozpravu, ale niektoré veci skrátka neboli pravdou. Na jednej strane áno, súhlasím s tým, že minulé vlády rozhadzovali vo veľkom, o tom sa prieť nejdem, veď koniec koncov my sme ich za to aj v minulosti kritizovali, ale na strane druhej, keď vy poviete, že vy teraz nerozhadzujete, a preto máte na nejaké výdavky, tak prepáčte, ale vy ste pojem rozhadzovať na zbytočnosti dotiahli do úplne nového nejakého rozmeru. Vy rozhadzujete bezprecedentným spôsobom a v bezprecedentnej miere. Pretože myšlienka na to, že by tu dnes niekto prišiel a povedal, milí ľudia, proti vôli vás všetkých vás donútim do celoplošného testovania, ktoré nebude mať žiaden efekt a zaplatíme zaňho, ja neviem, miliardu eur a tak to budem ťahať celé mesiace, tá by bola ešte nedávno nepredstaviteľná, ale vaša vláda z úst človeka, pre ktorého tu teraz aktívne lobujete, to pretavila do reality. Čiže vy naozaj máte doslova že jednotkovú cenu z toho, akým spôsobom dokážete rozhadzovať. A nepoužíval by som túto argumentáciu, práve naopak, tá argumentácia znie úplne opačným spôsobom. Ak by ste nerozhadzovali na tieto sprostosti, ak by ste nerozhadzovali peniaze všade možne na nápady jedného človeka, ako tie lotérie, bonusy a veci, ktoré sa ani nepretavili v tom zásadnom aspekte, teda v tom, čo mali pre ľudí urobiť alebo čo mali docieliť, tak by ste dnes mali aj na rodiny, aj na dôchodcov, aj na ľudí bez detí ďaleko väčšie množstvá peňazí. A ten hlavný argument, aspoň môj, pre ktorý nevidíme zmysel hlasovať za toto, okrem toho, že to krúžkovné, ten spôsob je neprijateľný, je, že to má byť od roku 2023. Ja stále čakám, čo bude v tomto roku, ale tu sa hovorí o vzdušných zámkoch a ničom uchopiteľnom, čo dnes reálne môže ľuďom pomôcť.
Puci, Róbert, poslanec NR SR (2017-06-13):
Teraz prosím, pán predsedajúci, dajte hlasovať o pripomienke prezidenta Slovenskej republiky č. 5 s odporúčaním gestorského výboru neschváliť.
Sulík, Richard, predseda NR SR (2011-06-28):
Ďakujem. S faktickými poznámkami sa prihlásili dvaja poslanci. Uzatváram možnosť. Pán poslanec Chren.
Á. Biró, poslankyňa: (2008-04-08):
Pani poslankyňa Tóthová, ja si myslím, že stačí si zobrať stanovisko Úseku legislatívy a aproximácie práva Kancelárie Národnej rady a prečítať si ho. Vo vládnom návrhu zákona, bohužiaľ, právo na informácie sa dáva nad právo na slobodu médií, to znamená, v tom je to porušenie, ale presnejšie to nájdete aj v tom stanovisku, ktoré vypracovala Kancelária Národnej rady. Pani poslankyňa Mušková, k rokom 1994 až 1998, napriek tomu, že nie ste tu, poviem, že žiadna vláda ani predtým, ani za tým si nevyslúžila také zatriedenie ako vláda, ktorá vládla v týchto rokoch. Pán poslanec Rafaj, ja dobre viem, že uhorský tlačový zákon bol taký, aký bol, a trestalo sa, alebo zaviedol aj tresty, ale na druhej strane pohol dobou. Bol to prvý zákon, ktorý bol na svoju dobu veľmi moderný a liberálny a dokonca prispel k zmene spoločenského zriadenia, nie len štúrovcov trestal, trestal aj iných. Pán poslanec Senko, spomína sa tu viackrát moje obdobie pôsobenia na ministerstve kultúry, vtedy naozaj sa pripravila variácia tlačového zákona. Ale vtedy pán minister Chmel mal toľko rozumu, že tú variáciu nepredložil. A vláda ho nikdy neprerokúvala. A návrh, ktorý sme my dnes predkladali, je bod po bode na základe odporúčania OBSE. A vtedy takéto odporučenia neexistovali. A ja sa veľmi teším, že už aj vy ste uznali, že treba ustúpiť v § 6 a § 8.
Budaj, Ján, poslanec NR SR (2019-11-27):
Ďakujem. Súhlasím s rečníkom, tento návrh ilustruje, komu slúži. No slúži majiteľom klubov. Je to ďalší z mnohých, pri ktorých SMER – SD ako by sa chcel spreneveriť svojmu vlastnému názvu, nezavádza žiadne, nestojí na strane tých ľudí dole, ale veľkých majiteľov, veľkých boháčov. (Ruch v sále.) Namiesto sociálneho štátu zavádzate ranný kapitalizmus a ošklbávanie týchto športovcov, ktorí sa budú mať horšie, než sa mali doposiaľ.
Cmorej, Peter, poslanec NR SR (2022-06-21):
Ďakujem pekne za slovo. Ja chcem vypichnúť to, čo Marián hovoril o tom, že tam nie je valorizácia tých dávok, že v podstate my teraz tie dávky, ktoré sa dávajú hlavne teda deťom, tak ich odstrihneme od valorizácie, čo je veľmi-veľmi nebezpečné, lebo už ony sú naviazané teda na životné minimum, tak ako hovoril Marián, a už teraz sa to životné minimum valorizuje nesprávne, a preto tak mešká za infláciou. My to teraz úplne odstrihneme, to znamená, že pokiaľ sa nenájde v budúcnosti niekto, kto si opäť teda povie, že tú valorizáciu tam zavedie, tak bude, bude fungovať tzv. tiché zdanenie, že tí ľudia vlastne nebudú, budú dostávať stále menej a menej, lebo to budú fixné sumy. A toto je extrémne nebezpečné. Marián, keď stretneš Máriu Šofranko, tak, prosím, povedz jej, že my sme predstavili dáždnik pomoci a to je to, ako by sa malo pomáhať tým naj... tým najohrozenejším. A tam bol základ práve to, že sme chceli výnimočne zdvihnúť životné minimum výrazne, dokonca nad infláciu, ktorá tu teraz je. A toto by ovplyvnilo ďalších 28 dávok, ktoré by sa tiež zvýšili a naozaj by to pomohlo tým najnúdznejším. Taktiež keď stretneš Karola Kučeru, tak mu povedz... (Reakcia z pléna.) No však ja reagujem... (Prerušenie vystúpenia predsedajúcim.)
Laššáková Jana, podpredsedníčka NR SR (2013-01-29):
(Hlasovanie.) Prítomných 139 poslancov, za návrh 55, proti 78, zdržalo sa 6 poslancov. Návrh sme neschválili. Nech sa páči, ďalší návrh.
I. Šulaj, poslanec: (2004-02-04):
Mohli by sme pokračovať ďalej, mohli by sme hovoriť o zodpovednosti vlády, celej vlády ako legislatívneho orgánu, ktorý takisto navrhuje a má navrhovať všetky legislatívne normy na to, aby občania tohto štátu neprišli o svoje úspory. Ak si zoberiem niektoré zmluvy o ochrane zahraničných investícií, ktoré podpisuje naša vláda a ktoré sa uzatvárajú aj na tejto parlamentnej úrovni, pýtam sa, akým spôsobom boli ochraňované investície alebo úspory jednotlivých občanov? Nechcem ďalej dramatizovať situáciu ohľadom tejto správy, ja predpokladám, že sa ešte k nej vrátime a že Národná rada naozaj tento materiál vráti vláde na dopracovanie pre veľké ekonomické rozdiely, ktoré vyplývajú z tejto správy. Ďakujem.
J. Slabý, poslanec: (2007-10-25):
Najskôr by sme mali teda hlasovať o procedurálnom návrhu, ktorý podal pán poslanec Simon. Dajte, prosím, pán predseda, hlasovať o procedurálnom návrhu pána poslanca Simona.
Senko, Ján, poslanec NR SR (2014-01-30):
Ďakujem za slovo. Áno, pán minister, v priebehu tejto schôdze sa ozývali rôzne názory o tom, o čom mala byť vlastne táto schôdza, že táto schôdza nemala byť o zásahu policajtov v Moldave nad Bodvou. Ja si nebudem vymýšľať, preto by som rád pripomenul poslancom opozície, o čom táto schôdza ozaj mala byť, pretože to svojimi podpismi potvrdili a zdôvodnili aj v návrhu tejto schôdze. Takže poslanci Národnej rady Slovenskej republiky uvádzajú, že jediným bodom rokovania tejto schôdze bude návrh na prijatie uznesenia Národnej rady atď. k porušovaniu základných práv a slobôd fyzických osôb, ku ktorému došlo policajným zásahom vykonaných dňa 19. 6. 2013 v rómskej osade v Moldave nad Bodvou a s nesúhlasom atď., atď. Takže nešlo tu vôbec o pani ombudsmanku, nešlo tu vôbec o riešenie jej priestoru, ako sa to snažil pán Hlina nejakým spôsobom nadniesť. Ale ozaj tu išlo o to, či ten zákrok v Moldave nad Bodvou bol primeraný alebo nebol primeraný. A pán minister, podpredseda vlády sa vo svojom úvodnom vystúpení snažil dokázať ctenému plénu, že zásah v tejto osade bol primeraný. Toľko k obsahu tejto schôdze. (Potlesk.)
Krištúfková, Petra, poslankyňa NR SR (2019-10-23):
Ďakujem za slovo. Už takmer štyri roky prichádzam za hnutie SME RODINA s návrhmi, ktoré by podporili rodiny, matky, zdravotne ťažko postihnutých a deti, pretože chceme kedykoľvek v budúcnosti povedať, že týmto a týmto sme pomohli. Narážam aj na návrhy, pri ktorých som sa nenechala odradiť, a napriek tomu, že nedostávali podporu od koaličných poslancov, som ich podávala opakovane. Ale dnes sú schválené, pretože si ich koaliční poslanci podali ako vlastné, čo pokladám z pozície opozičného poslanca za úspech. Tentokrát tu stojím s návrhom, ktorý by podporil pracujúcich rodičov. A pri tejto príležitosti sa vás chcem opýtať, nemyslíte si, že na dvojitý daňový bonus majú mať nárok aj rodičia detí nad 6 rokov? Ja si myslím, že určite majú. A z tohto dôvodu už druhýkrát podávam návrh, aby si rodič na dvojitý daňový bonus mohol nárokovať aj pri dieťati nad 6 rokov, a to vo výške 44 eur a 34 centov, a nielen s dieťaťom do 6 rokov, ako je tomu teraz. Dovolím si povedať, že aktuálne nastavenie tohto zákona vytvára nespravodlivosť voči naozaj veľkej skupine rodičov. A okrem spravodlivosti, ktorá by sa mala ľuďom určite dostať, sú tu aj pragmatické dôvody. Napríklad, že práve na výchovu dorastajúcich detí sú stále vyššie a vyššie náklady. Naozaj hľadám rozumný dôvod, prečo by ste nemali za tento náš dobrý návrh zahlasovať, pretože títo pracujúci rodičia týchto detí starších ako 6 rokov odvádzajú nie malé peniaze tomuto štátu, platia dane a vychovávajú svoje deti, ktoré tento štát predsa potrebuje. Stále tu v rôznych formách rozprávame o tom, že pracujúci rodič je v podstate darom pre štát. Na jednej strane odvádza dane a na druhej strane zabezpečuje demografickú krivku. A z tohto dôvodu mi jasne vychádza, že by nemal byť diskriminovaný rodič len preto, že jeho dieťa dovŕšilo už šesť rokov. A takto to vidíme my v hnutí SME RODINA, pretože ľudí vnímame srdcom, a nie cez štatistiky alebo excelovské tabuľky. Ja vám ďakujem za pozornosť a za podporu tohto dobrého návrhu.
Petráš, Vladislav, poslanec NR SR (2012-12-05):
Ďakujem. Vážená pani predsedajúca, vážené kolegyne, kolegovia, vážený pán minister, dovoľte mi, aby som ako určený spravodajca predniesol spoločnú správu výborov Národnej rady o výsledku prerokovania vládneho návrhu zákona o medzinárodnej pomoci a spolupráci pri správe daní vo výboroch Národnej rady Slovenskej republiky. Výbor Národnej rady Slovenskej republiky pre financie a rozpočet ako gestorský výbor podáva túto spoločnú správu výborov Národnej rady o prerokovaní uvedeného vládneho návrhu zákona. Národná rada uznesením č. 283 z 23. októbra 2012 pridelila vládny návrh zákona o medzinárodnej pomoci a spolupráci pri správe daní týmto výborom Národnej rady: Výboru Národnej pre financie a rozpočet, ústavnoprávnemu výboru. Uvedené výbory prerokovali predmetný návrh zákona v stanovenom termíne. Gestorský výbor nedostal do začiatku rokovania stanoviská poslancov Národnej rady. K predmetnému návrhu zákona zaujali výbory Národnej rady Slovenskej republiky tieto stanoviská. Odporúčajú pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie a rozpočet uznesením č. 110 zo dňa 15. novembra 2012, ústavnoprávny výbor uznesením č.. 148 zo dňa 20. novembra 2012. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce a doplňujúce návrhy, ktoré máte uvedené pod bodom IV tejto spoločnej správy. Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto, o bodoch spoločnej správy 1 až 10 s návrhom gestorského výboru schváliť ich. Gestorský výbor na základe stanovísk výborov k vládnemu návrhu zákona o medzinárodnej pomoci a spolupráci pri správe daní odporúča Národnej rade Slovenskej republiky vládny návrh zákona o medzinárodnej pomoci a spolupráci pri správe daní schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 127 z 23. novembra 2012. Výbor určil mňa, poslanca Vladislava Petráša za spoločného spravodajcu výborov. Súčasne ma poveril 1. predniesť spoločnú správu výborov na schôdzi Národnej rady a 2. navrhnúť Národnej rade postup pri hlasovaní. Ďakujem, pani predsedajúca, skončil som, otvorte rozpravu.